CELEX: 42013X0327(03)
Language: lv
Date: 2013-03-27 00:00:00
Title: Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 62 – Vienoti noteikumi par transportlīdzekļu ar stūres stieni apstiprināšanu attiecībā uz to aizsardzību pret neatļautu izmantošanu

27.3.2013   
            
            
               LV
            
            
               Eiropas Savienības Oficiālais Vēstnesis
            
            
               L 89/37
            
         Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama tīmekļa vietnē:
   http://www.unece.org/trans/main/wp29/wp29wgs/wp29gen/wp29fdocstts.html.
   Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 62 – Vienoti noteikumi par transportlīdzekļu ar stūres stieni apstiprināšanu attiecībā uz to aizsardzību pret neatļautu izmantošanu
   Ar visiem grozījumiem līdz
   noteikumu sākotnējās redakcijas 2. papildinājumam, kas stājies spēkā 2006. gada 10. oktobrī
   SATURS
   NOTEIKUMI
   
               1.
            
            Piemērošanas joma
         
               2
            
            Definīcijas
         
               3.
            
            Apstiprinājuma pieteikums
         
               4.
            
            Apstiprinājums
         
               5.
            
            Vispārīgi norādījumi
         
               6.
            
            Īpaši norādījumi
         
               7.
            
            Transportlīdzekļa tipa vai transportlīdzekļa pretaizbraukšanas ierīces grozījumi
         
               8.
            
            Ražošanas atbilstība
         
               9.
            
            Sankcijas par ražošanas neatbilstību
         
               10.
            
            Pilnīga ražošanas izbeigšana
         
               11.
            
            To tehnisko dienestu nosaukums un adrese, kas atbildīgi par apstiprināšanas testu veikšanu, kā arī administratīvo struktūrvienību nosaukums un adrese
         PIELIKUMI
   
               1. pielikums
            
            Paziņojums par mehāniskā transportlīdzekļa tipa ar stūres stieni apstiprināšanu attiecībā uz aizsardzību pret neatļautu izmantošanu (vai apstiprinājuma atteikumu, atsaukumu vai pilnīgu ražošanas izbeigšanu) saskaņā ar Noteikumiem Nr. 62
         
               2. pielikums
            
            Apstiprinājuma marķējuma izvietojums
         
               3. pielikums
            
            Trešā tipa pretaizbraukšanas ierīču nodiluma tests
         1.   PIEMĒROŠANAS JOMA
   
               1.1.
            
            
               Šie noteikumi attiecas uz L1 līdz L7 kategorijas (1) transportlīdzekļiem, ja tie ir aprīkoti ar stūres stieni.
            
         2.   DEFINĪCIJAS
   Šajos noteikumos lieto šādas definīcijas.
   
               2.1.
            
            
               “Transportlīdzekļa apstiprinājums” ir transportlīdzekļa tipa apstiprinājums attiecībā uz tā aizsardzību pret neatļautu izmantošanu.
            
         
               2.2.
            
            
               “Transportlīdzekļa tips” ir tādu mehānisko transportlīdzekļu kategorija, kuri neatšķiras pēc tādiem būtiskiem aspektiem kā:
               
                           2.2.1.
                        
                        
                           izgatavotāja norādes par transportlīdzekļa tipu;
                        
                     
                           2.2.2.
                        
                        
                           tās transportlīdzekļa sastāvdaļas vai sastāvdaļu novietojums un konstrukcija, uz ko iedarbojas pretaizbraukšanas ierīce;
                        
                     
                           2.2.3.
                        
                        
                           pretaizbraukšanas ierīces tips.
                        
                     
         
               2.3.
            
            
               “Pretaizbraukšanas ierīce” ir sistēma, kas konstruēta transportlīdzekļa neatļautas izmantošanas novēršanai, paredzot stūres iekārtas vai pārvada piespiedu bloķēšanu; šī sistēma var:
               
                           2.3.1.
                        
                        
                           1. tips: tieši iedarboties tikai uz stūres iekārtu;
                        
                     
                           2.3.2.
                        
                        
                           2. tips: tieši iedarboties uz stūres iekārtu kopā ar ierīci, kas izslēdz transportlīdzekļa motoru;
                        
                     
                           2.3.3.
                        
                        
                           3. tips: būt iepriekš nospriegota un iedarboties uz stūres iekārtu kopā ar ierīci, kas izslēdz transportlīdzekļa motoru;
                        
                     
                           2.3.4.
                        
                        
                           4. tips: pozitīvi iedarboties uz pārvadu.
                        
                     
         
               2.4.
            
            
               “Stūres iekārta” ir stūres vadības ierīce (stūres stienis), stūres statnis un tā papildu apvalks, stūres vārpsta un visas citas sastāvdaļas, kuras tieši ietekmē pretaizbraukšanas ierīces efektivitāti.
            
         
               2.5.
            
            
               “Kombinācija” ir viens no bloķēšanas sistēmas īpaši izstrādātiem un izgatavotiem variantiem, kurš, pareizi ieslēgts, nodrošina bloķēšanas sistēmas darbību.
            
         
               2.6.
            
            
               “Atslēga” ir jebkura ierīce, kas projektēta un izgatavota tā, lai nodrošinātu tādas bloķēšanas sistēmas darbību, kas projektēta un izgatavota darbināšanai tikai ar šo ierīci.
            
         3.   APSTIPRINĀJUMA PIETEIKUMS
   
               3.1.
            
            
               Transportlīdzekļa tipa apstiprinājuma pieteikumu attiecībā uz pretaizbraukšanas ierīcēm aizsardzībai pret neatļautu lietošanu iesniedz transportlīdzekļa izgatavotājs vai tā pienācīgi pilnvarots pārstāvis.
            
         
               3.2.
            
            
               Tam pievieno turpmāk minētos dokumentus trīs eksemplāros un sniedz šādas sīkas ziņas:
               
                           3.2.1.
                        
                        
                           transportlīdzekļa tipa sīks apraksts attiecībā uz tās (to) transportlīdzekļa sastāvdaļas vai sastāvdaļu izvietojumu un konstrukciju, uz kuru(-ām) iedarbojas pretaizbraukšanas ierīce;
                        
                     
                           3.2.2.
                        
                        
                           atbilstīga mēroga un pietiekami detalizēti rasējumi, kuros attēlota pretaizbraukšanas ierīce un tās stiprinājuma vietas pie transportlīdzekļa;
                        
                     
                           3.2.3.
                        
                        
                           ierīces tehniskais apraksts.
                        
                     
         
               3.3.
            
            
               Tehniskajam dienestam, kas ir atbildīgs par apstiprināšanas testu veikšanu, iesniedz:
               
                           3.3.1.
                        
                        
                           transportlīdzekli, kas ir apstiprināmā transportlīdzekļa tipa reprezentatīvs eksemplārs, ja to pieprasa attiecīgais tehniskais dienests, kā arī
                        
                     
                           3.3.2.
                        
                        
                           pēc tehniskā dienesta pieprasījuma tās transportlīdzekļa sastāvdaļas, ko attiecīgais dienests uzskata par svarīgām šo noteikumu 5. un 6. punktā paredzēto pārbaužu veikšanai.
                        
                     
         4.   APSTIPRINĀJUMS
   
               4.1.
            
            
               Ja saskaņā ar šiem noteikumiem apstiprināšanai iesniegtais transportlīdzeklis atbilst 5. un 6. punkta prasībām, piešķir minētā transportlīdzekļa tipa apstiprinājumu.
            
         
               4.2.
            
            
               Katram apstiprinātajam tipam piešķir apstiprinājuma numuru. Tā pirmie divi cipari (pašlaik 00 noteikumu sākotnējai redakcijai) norāda grozījumu sēriju, kas ietver jaunākos būtiskos tehniskos grozījumus, kas šajos noteikumos izdarīti līdz apstiprinājuma izsniegšanas dienai. Viena un tā pati puse nevar piešķirt vienu un to pašu numuru vai nu tam pašam transportlīdzekļa tipam, kurš ir aprīkots ar cita veida pretaizbraukšanas ierīci vai kura pretaizbraukšanas ierīce ir uzstādīta citādi, vai arī citam transportlīdzekļa tipam.
            
         
               4.3.
            
            
               Paziņojumu par transportlīdzekļa tipa apstiprinājumu vai apstiprinājuma atteikumu nosūta nolīguma pusēm, kuras piemēro šos noteikumus, izmantojot veidlapu, kas atbilst paraugam šo noteikumu 1. pielikumā, kopā ar pretaizbraukšanas ierīces un tās stiprinājuma vietas rasējumiem; tos iesniedz pieteikuma iesniedzējs, to formāts nepārsniedz A4 (210 × 297 mm) vai arī tie ir salocīti šajā formātā, un tie ir attiecīgā mērogā (2).
            
         
               4.4.
            
            
               Katram transportlīdzeklim, kas atbilst transportlīdzekļa tipam, kurš apstiprināts atbilstīgi šiem noteikumiem, skaidri redzamā un viegli pieejamā vietā, kas norādīta apstiprinājuma veidlapā, piestiprina starptautisku apstiprinājuma marķējumu, ko veido:
               
                           4.4.1.
                        
                        
                           aplis, kurā ir burts “E” un tās valsts pazīšanas numurs, kura piešķīrusi tipa apstiprinājumu;
                        
                     
                           4.4.2.
                        
                        
                           pa labi no 4.4.1. punktā noteiktā apļa – šo noteikumu numurs, aiz tā burts “R”, domuzīme un apstiprinājuma numurs.
                        
                     
         
               4.5.
            
            
               Ja transportlīdzeklis atbilst apstiprinātajam transportlīdzekļa tipam saskaņā ar vienu vai vairākiem citiem noteikumiem, kas pievienotas nolīgumam, tad valstī, kurā piešķīra apstiprinājumu saskaņā ar šiem noteikumiem, nav jāatkārto 4.4.1. punktā noteiktais simbols; šādā gadījumā noteikumu un apstiprinājuma numurus, un visu to noteikumu papildu simbolus, saskaņā ar kuriem piešķirts apstiprinājums valstī, kas saskaņā ar šiem noteikumiem piešķīrusi apstiprinājumu, norāda vertikālās slejās pa labi no 4.4.1. punktā noteiktā simbola.
            
         
               4.6.
            
            
               Apstiprinājuma marķējums ir skaidri salasāms un neizdzēšams.
            
         
               4.7.
            
            
               Apstiprinājuma marķējums atrodas izgatavotāja piestiprinātās transportlīdzekļa datu plāksnes tuvumā vai uz tās.
            
         
               4.8.
            
            
               Šo noteikumu 2. pielikumā sniegti apstiprinājuma marķējuma izvietojuma piemēri.
            
         5.   VISPĀRĪGI NORĀDĪJUMI
   
               5.1.
            
            
               Pretaizbraukšanas ierīci projektē tā, lai:
               
                           5.1.1.
                        
                        
                           to būtu nepieciešams izslēgt, lai transportlīdzekli varētu stūrēt vai ar to braukt, vai to virzīt taisni uz priekšu;
                        
                     
                           5.1.2.
                        
                        
                           4. tipa pretaizbraukšanas ierīces gadījumā ierīci projektē tā, ka tā jāizslēdz, lai atbrīvotu pārvadu. Ja šo ierīci iedarbina ar parkošanās ierīces vadības ierīci, tai ir jādarbojas kopā ar ierīci, kas izslēdz transportlīdzekļa motoru;
                        
                     
                           5.1.3.
                        
                        
                           atslēgu iespējams izvilkt tikai tad, kad slēdzenes bulta atrodas pilnībā saslēgtā vai pilnībā nesaslēgtā stāvoklī. Nedrīkst būt iespējams atslēgas starpstāvoklis, kuram var sekot slēdzenes bultas saslēgšanās, pat ja ir ievietota pretaizbraukšanas ierīces atslēga.
                        
                     
         
               5.2.
            
            
               Atbilstību 5.1. punkta prasībām nodrošina, vienu reizi izmantojot vienu atslēgu.
            
         
               5.3.
            
            
               Iepriekš 5.1. punktā minētā pretaizbraukšanas ierīce un transportlīdzekļa sastāvdaļas, uz kurām tā iedarbojas, ir projektētas tā, ka tās nevar ātri un nepievēršot uzmanību atvērt, padarīt neefektīvas vai iznīcināt, piemēram, izmantojot lētus, viegli maskējamus darbarīkus, ierīces vai arī ražojumus, kas ir viegli pieejami plašai sabiedrībai.
            
         
               5.4.
            
            
               Pretaizbraukšanas ierīci uzstāda transportlīdzeklī kā daļu no pamataprīkojuma (t. i., aprīkojuma, ko uzstāda transportlīdzekļa izgatavotājs pirms transportlīdzekļa pirmās pārdošanas mazumtirdzniecībā). Slēdzeni droši iemontē pretaizbraukšanas ierīcē. (Ja slēdzeni var izņemt ar atslēgu – pēc tam, kad ir noņemts pārsegs vai jebkāda cita veida aizturēšanas ierīce, tas nav pretrunā minētajai prasībai).
            
         
               5.5.
            
            
               Atslēgas bloķēšanas sistēmas nodrošina vismaz 1 000 dažādas atslēgu kombinācijas vai tādu atslēgu kombināciju skaitu, kas vienāds ar gadā saražoto transportlīdzekļu kopējo skaitu, ja tas ir mazāks par 1 000. Viena tipa transportlīdzekļos katras kombinācijas atkārtošanās biežums ir aptuveni viena pret 1 000.
            
         
               5.6.
            
            
               Atslēgas un slēdzenes kods nav redzams.
            
         
               5.7.
            
            
               Slēdzene ir projektēta, izgatavota un uzstādīta tā, lai slēdzenes cilindra pagriešana bloķētā stāvoklī ar griezes momentu mazāku par 0,245 mdaN būtu iespējama tikai ar atbilstošu atslēgu; un
               
                           5.7.1.
                        
                        
                           slēdzeņu cilindros ar tapas reversmehānismiem blakus ir novietoti ne vairāk kā divi identiski reversmehānismi, kas darbojas vienā virzienā, un slēdzenē ir ne vairāk kā 60 % identisku reversmehānismu;
                        
                     
                           5.7.2.
                        
                        
                           slēdzeņu cilindros ar diska reversmehānismiem blakus ir novietoti ne vairāk kā divi identiski reversmehānismi, kas darbojas vienā virzienā, un slēdzenē ir ne vairāk kā 50 % identisku reversmehānismu.
                        
                     
         
               5.8.
            
            
               Pretaizbraukšanas ierīces nedrīkst apdraudēt drošību, nejauši bloķējoties, sevišķi tad, kad transportlīdzeklis pārvietojas ar ieslēgtu motoru.
            
         
               5.9.
            
            
               Pretaizbraukšanas ierīce, ja tā pieder pie 1. tipa, 2. tipa vai 3. tipa, ieslēgtā stāvoklī ir pietiekami stipra, lai bez stūres mehānisma bojājuma, kas varētu mazināt drošību, izturētu 20 mdaN griezes momenta piemērošanu stūres vārpstas asij abos virzienos statiskos apstākļos.
            
         
               5.10.
            
            
               Pretaizbraukšanas ierīci, ja tā pieder pie 1. tipa, 2. tipa vai 3. tipa, projektē tā, lai stūres mehānismu varētu bloķēt tikai tad, kad tas no stāvokļa tieši uz priekšu atrodas vismaz 20o leņķī uz kreiso pusi un/vai uz labo pusi.
            
         6.   ĪPAŠI NORĀDĪJUMI
   
               6.1.
            
            
               Papildus 5. punkta vispārīgajiem norādījumiem pretaizbraukšanas ierīce atbilst arī turpmāk norādītajiem nosacījumiem.
               
                           6.1.1.
                        
                        
                           Pirmā vai otrā tipa pretaizbraukšanas ierīču gadījumā slēdzenes saslēgšanās ir iespējama tikai ar atslēgas kustību, stūres stienim paliekot stāvoklī, kas vajadzīgs slēdzenes bultas saslēgšanai atbilstošajā nišā.
                        
                     
                           6.1.2.
                        
                        
                           Trešā tipa pretaizbraukšanas ierīču gadījumā bultu iespējams nospriegot tikai ar atsevišķu transportlīdzekļa lietotāja veiktu darbību, kas notiek kopā ar atslēgas pagriešanu vai papildus tai. Nav iespējams izņemt atslēgu, kad slēdzenes bulta ir nospriegota, izņemot saskaņā ar šo noteikumu 5.1.3. punkta prasībām.
                        
                     
         
               6.2.
            
            
               Otrā un trešā tipa pretaizbraukšanas ierīču gadījumā bultu nav iespējams saslēgt tik ilgi, kamēr ierīce atrodas stāvoklī, kurā iespējama transportlīdzekļa motora ieslēgšana.
            
         
               6.3.
            
            
               Trešā tipa pretaizbraukšanas ierīču gadījumā, ja pretaizbraukšanas ierīce ir ieslēgta, nav iespējams novērst ierīces darbību.
            
         
               6.4.
            
            
               Trešā tipa pretaizbraukšanas ierīču gadījumā pretaizbraukšanas ierīcei jāpaliek labā darba kārtībā un, konkrētāk, joprojām jāatbilst šo noteikumu 5.7., 5.8., 5.9. un 6.3. punkta prasībām pēc tam, kad testā, kas noteikts šo noteikumu 3. pielikumā, tai veikti 2 500 saslēgšanas cikli katrā virzienā.
            
         7.   TRANSPORTLĪDZEKĻA TIPA VAI TRANSPORTLĪDZEKĻA PRETAIZBRAUKŠANAS IERĪCES GROZĪJUMI
   
               7.1.
            
            
               Par visiem transportlīdzekļa tipa vai transportlīdzekļa pretaizbraukšanas ierīces pārveidojumiem ziņo administratīvajai struktūrvienībai, kas apstiprinājusi transportlīdzekļa tipu. Struktūrvienība var
               
                           7.1.1.
                        
                        
                           uzskatīt, ka izdarītajiem pārveidojumiem nevarētu būt ievērojamas negatīvas sekas un ka transportlīdzeklis joprojām atbilst prasībām; vai
                        
                     
                           7.1.2.
                        
                        
                           par testu veikšanu atbildīgajam tehniskajam dienestam pieprasīt papildu testa protokolu.
                        
                     
         
               7.2.
            
            
               Noteikumu 4.3. punktā paredzētajā kārtībā par apstiprinājumu vai apstiprinājuma atteikumu, norādot izmaiņas, paziņo nolīguma pusēm, kuras piemēro šos noteikumus.
            
         8.   RAŽOŠANAS ATBILSTĪBA
   
               8.1.
            
            
               Katrs transportlīdzeklis ar apstiprinājuma marķējumu, kas noteikts šajos noteikumos, attiecībā uz pretaizbraukšanas ierīces tipu, tās uzstādīšanu transportlīdzeklī un sastāvdaļām, uz kurām iedarbojas pretaizbraukšanas ierīce, atbilst apstiprinātajam transportlīdzekļa tipam.
            
         
               8.2.
            
            
               Lai pārbaudītu 8.1. punktā noteikto atbilstību, sērijveidā ražotiem transportlīdzekļiem, kuriem ir šajos noteikumos paredzētais apstiprinājuma marķējums, veic pietiekamu skaitu izlases veida pārbaužu.
            
         9.   SANKCIJAS PAR RAŽOŠANAS NEATBILSTĪBU
   
               9.1.
            
            
               Saskaņā ar šiem noteikumiem piešķirto transportlīdzekļa tipa apstiprinājumu var atsaukt, ja konstatē neatbilstību 8.1. punktā noteiktajām prasībām.
            
         
               9.2.
            
            
               Ja nolīguma puse, kas piemēro šos noteikumus, atsauc apstiprinājumu, ko tā iepriekš piešķīrusi, tā par to nekavējoties informē pārējās puses, kuras piemēro šos noteikumus, izmantojot apstiprinājuma veidlapas eksemplāru, kura beigās ir parakstīta un datēta norāde “APSTIPRINĀJUMS ATSAUKTS” (ar lieliem burtiem).
            
         10.   PILNĪGA RAŽOŠANAS IZBEIGŠANA
   Ja apstiprinājuma turētājs pilnībā pārtrauc ražot saskaņā ar šiem noteikumiem apstiprinātu transportlīdzekļa tipu, tas attiecīgi informē iestādi, kas piešķīrusi apstiprinājumu. Pēc attiecīgā paziņojuma saņemšanas šī iestāde informē pārējās nolīguma puses, kuras piemēro šos noteikumus, izmantojot apstiprinājuma veidlapas eksemplāru, kura beigās ir parakstīta un datēta norāde “RAŽOŠANA IZBEIGTA” (ar lieliem burtiem).
   11.   TO TEHNISKO DIENESTU NOSAUKUMS UN ADRESE, KAS ATBILDĪGI PAR APSTIPRINĀŠANAS TESTU VEIKŠANU, KĀ ARĪ ADMINISTRATĪVO STRUKTŪRVIENĪBU NOSAUKUMS UN ADRESE
   Nolīguma puses, kuras piemēro šos noteikumus, paziņo Apvienoto Nāciju Organizācijas sekretariātam to tehnisko dienestu nosaukumus un adreses, kas atbildīgi par apstiprināšanas testu veikšanu, kā arī to administratīvo struktūrvienību nosaukumus un adreses, kuras piešķir apstiprinājumus un kurām jānosūta citās valstīs izdotās veidlapas, ar kurām apliecina apstiprinājumu vai apstiprinājuma atteikumu vai atsaukumu.
   
      (1)  Kā definēts Konsolidētās rezolūcijas par transportlīdzekļu konstrukciju (R.E.3) 7. pielikumā (dokuments TRANS/WP.29/78/Rev.1/Amend.2, kurā jaunākie grozījumi izdarīti ar 4. grozījumiem).
   
      (2)  1958. gada nolīguma pušu pazīšanas numuri ir doti Konsolidētās rezolūcijas par transportlīdzekļu konstrukciju (R.E.3) 3. pielikumā, dokuments ECE/TRANS/WP.29/78/Rev.2/Amend.1.
   
      1. PIELIKUMS
      
         PAZIŅOJUMS
      
      (Maksimālais izmērs: A4 (210 × 297 mm))
      
         
   
   
      2. PIELIKUMS
      
         APSTIPRINĀJUMA MARĶĒJUMU IZVIETOJUMS
      
      A   paraugs
      (Skatīt šo noteikumu 4.4. punktu)
      
         
      Iepriekš norādītais apstiprinājuma marķējums, kas piestiprināts transportlīdzeklim, norāda, ka transportlīdzekļa tips attiecībā uz aizsardzību pret neatļautu izmantošanu ir apstiprināts Nīderlandē (E 4) saskaņā ar Noteikumiem Nr. 62 ar apstiprinājuma numuru 002439. Apstiprinājuma numurs norāda, ka apstiprinājums piešķirts atbilstoši Noteikumu Nr. 62 prasībām to sākotnējā redakcijā.
      B   paraugs
      (Skatīt šo noteikumu 4.5. punktu)
      
         
      Iepriekš norādītais apstiprinājuma marķējums, kas piestiprināts transportlīdzeklim, norāda, ka transportlīdzekļa tips ir apstiprināts Nīderlandē (E 4) saskaņā ar noteikumiem Nr. 62 un Nr. 10 (1). Apstiprinājuma numurs norāda, ka laikā, kad piešķīra attiecīgos apstiprinājumus, Noteikumi Nr. 62 nebija grozīti, bet Noteikumos Nr. 10 jau bija iekļauta 01. grozījumu sērija.
      
         (1)  Otrais numurs norādīts tikai kā piemērs.
   
   
      3. PIELIKUMS.
      
         TREŠĀ TIPA PRETAIZBRAUKŠANAS IERĪČU NODILUMA TESTS
      
      1.   TESTA APRĪKOJUMS
      1.1.   Testa aprīkojumā ietilpst:
      
                  1.1.1.
               
               
                  piemērots stiprinājums tāda stūres mehānisma parauga uzstādīšanai, kas aprīkots ar pretaizbraukšanas ierīci, kā noteikts šo noteikumu 2.3. punktā;
               
            
                  1.1.2.
               
               
                  līdzekļi pretaizbraukšanas ierīces ieslēgšanai un izslēgšanai, paredzot atslēgas izmantošanu;
               
            
                  1.1.3.
               
               
                  līdzekļi stūres vārpstas pagriešanai attiecībā pret pretaizbraukšanas ierīci.
               
            2.   TESTA METODE
      2.1.   Stūres paraugs, kas nokomplektēts ar pretaizbraukšanas ierīci, ir piestiprināts 1.1.1. punktā minētajam stiprinājumam.
      2.2.   Vienā testa procedūras ciklā veic turpmāk minētās darbības.
      2.2.1.   Sākuma stāvoklis
      Pretaizbraukšanas ierīci atslēdz un stūres vārpstu pagriež līdz stāvoklim, kas novērš pretaizbraukšanas ierīces saslēgšanu.
      2.2.2.   Iestatīšana darbībai
      Pretaizbraukšanas ierīci no izslēgta stāvokļa iestata ieslēgtā stāvoklī, izmantojot atslēgu.
      2.2.3.   Ieslēgšana
      Stūres vārpstu pagriež tā, lai griezes moments uz to pretaizbraukšanas ierīces saslēgšanas brīdī būtu 5,85 Nm ± 0,25 Nm.
      2.2.4.   Izslēgšana
      Pretaizbraukšanas ierīci izslēdz ar parastajiem līdzekļiem, samazinot griezes momentu līdz nullei, lai atvieglotu atslēgšanu.
      2.2.5.   Sākotnējā stāvokļa atjaunošana
      Stūres vārpstu pagriež līdz stāvoklim, kas novērš pretaizbraukšanas ierīces saslēgšanu.
      2.2.6.   Griešana pretējā virzienā
      Atkārto darbības, kas aprakstītas 2.2.2., 2.2.3., 2.2.4. un 2.2.5. punktā, taču pretēji stūres vārpstas griešanās virzienam.
      2.2.7.   Laika intervāls starp divām secīgām ierīces saslēgšanām ir vismaz 10 sekundes.
      2.3.   Nodilumizturības testa ciklu atkārto tik reizes, cik noteikts šo noteikumu 6.4. punktā.